Diari Oficial de la Generalitat Valenciana


Sumari del DOGV 4777, del 17-06-2004 (2004/6084)

Informació pública de l'alternativa tècnica de programa per al desenvolupament de l'actuació integrada dels sectors 25 i 26 del Pla General d'Ordenació Urbana de Godella (València).
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6084


Organisme emissor
:   Agrupació d'Interés Urbanístic Lloma dels Frares

Tipus de document
:   Anunci

Informació pública de l'alternativa tècnica de programa per al desenvolupament de l'actuació integrada dels sectors 25 i 26 del Pla General d'Ordenació Urbana de Godella (València). [2004/M6084]
  
L'Agrupació d'Interés Urbanístic Lloma dels Frares ha formulat alternativa tècnica de programa per al desenvolupament de l'actuació integrada, corresponent als sectors 25 i 26 del Pla General d'Ordenació Urbana de Godella, que inclou estatuts de l'Agrupació, memòria, document d'homologació, pla parcial i projecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació de l'establit en l'article 48, en relació amb l'article 46, ambdós de la llei indicada, pertoca sotmetre l'esmentat programa a informació pública pel termini de 20 dies hàbils, comptats a partir del dia següent al de la publicació d'este anunci en el Diari Oficial de la Generalitat Valenciana.
  
Es fa constar que prèviament s'ha depositat, a l'Ajuntament de Godella, una còpia de la documentació preceptiva i s'ha remés avís als qui figuren en el cadastre com a titulars de drets afectats per l'actuació proposada.
  
Els interessats en este procediment, durant el dit termini, podran formular al·legacions que els convinguen segons dret, així com altres alternatives tècniques de programa i proposicions juridicoeconòmiques per a executar qualsevol de les alternatives, tot això en els termes i les condicions de l'esmentada Llei 6/1994. Les proposicions juridicoeconòmiques es presentaran durant els cinc dies següents al venciment del termini anteriorment indicat. Estos terminis es prorrogaran per 20 dies addicionals si, durant els primers 10 dies d'informació pública, alguna persona es compromet a presentar alternativa tècnica substancialment distinta a la inicial i presta caució d'això. Les alternatives tècniques, al·legacions i proposicions juridicoeconòmiques que pretenguen competir amb l'exposada al públic podran presentar-se en els terminis esmentats, a l'Ajuntament de Godella.
  
Igualment es fa constar que qualsevol persona podrà comparéixer en els indicats terminis, a la Notaria d'Ignacio Maldonado Chiarri, situada a Burjassot (València), carrer de Màrtirs de la Llibertat, 5, per a obtindre còpia de l'acta de protocol·lització de l'alternativa i projecte que l'acompanya o sol·licitar l'exhibició d'esta, en horari de 10.00 a 14.00 hores en dies hàbils.